થાણે મહાનગરપાલિકાએ થાણે શહેરના રસ્તા માટે અધધધ રકમ મંજૂર કરી છે એ વિશે માહિતી આપતાં થાણે મહાનગરપાલિકાના પબ્લિક રિલેશન્સ ઑફિસર સંદીપ માળવીએ મિડ-ડે Localને કહ્યું હતું કે ‘શનિવારે થાણે મહાનગરપાલિકાની સામાન્ય સભા યોજાઈ હતી, જેમાં શહેરના લગભગ ૧૦૦ કિલોમીટર રસ્તાઓનું ડામરીકરણ, સિમેન્ટ કૉન્ક્રીટકરણ વગેરે માટે ૨૪૦ કરોડ રૂપિયા મંજૂર કરવાનો પ્રસ્તાવ બહુમતીએ મંજૂર થયો હતો. અઠવાડિયાની અંદર ઑલમોસ્ટ રસ્તાઓનું કામ શરૂ કરી દેવામાં આવશે અને નવેમ્બરના અંત સુધીમાં થાણેના રસ્તાઓ ચકાચક થઈ જશે. રસ્તાના ડામરીકરણ દરમ્યાન ૨૦ ચોકોનું સમારકામ પણ કરવામાં આવશે.’